Euhemerismus

Euhemerismus est ratio qua primae narrationes mythologicae pro narrationibus verorum eventuum vel personarum historicarum habentur; quas narratores posteriores secundum mores suarum aetatum formaverunt, auxerunt, et mutaverunt. Haec inclinatio ex Euhemero creatore appellatur. In litteras recentioribus de mythis, ut Bulfinch's Mythology, euhemerismus historica mythologiae interpretatio appellatur.Thomas Bulfinch, Bulfinch's Mythology (Whitefish: Kessinger, 2004), 194. Euhemerus non fuit primius qui mythologiam et historiam rationaliter explicavit, cum opiniones euhemeristicae in scriptis auctorum priorum inveniuntur, inter quos fuerunt Xenophanes, Herodotus, Hecataeus Abderensis, et Ephorus.S. Spyridakis (1968), "Zeus Is Dead: Euhemerus and Crete," The Classical Journal 63(8):337–340), 338.Herodotus narrationes rationalizatas mythi Ionis (Historiae I.1ff) et eventuum Belli Troiani (Historiae 2.118ff) praebuit. Euhemerus autem historiam suo tempore mythologiam mutata veste visam consideravit.Lewis Spence, An Introduction to Mythology (1921), 42. Primi Christiani, sicut patres ecclesiae, paganismo infensi, euhemerismum amplexi sunt ut deos paganos labefactarent.John Daniel Cooke (1927), "Euhemerism: A Mediaeval Interpretation of Classical Paganism," Speculum 2(4):397.

Notae

Apotheosis

Categoria:Mythologia
Categoria:Philosophia historiae
Categoria:Studium religionis